OzLabs/hebrew-wiki-articles huggingface dataset:
מדליית דיקין

מדליית דיקין היא עיטור בריטי המיועד לבעלי חיים על שירותם בעת מלחמה. העיטור נוסד בשנת 1943 על ידי מריה דיקין (Maria Dickin; 1870–1951), מייסדת הקרן הוטרינרית המרפאה העממית למען בעלי חיים חולים ((PDSA) People's Dispensary for Sick Animals). הוא מוענק לבעל חיים עבור התנהגות אמיצה בולטת או מסירות שגילה במהלך שירות באחת מזרועות הכוחות המזוינים או ההגנה האזרחית של בריטניה (בעבר - של האימפריה הבריטית).

העיטור נחשב בעיני רבים למקבילו לבעלי חיים של עיטור צלב ויקטוריה.

==תיאור העיטור==
העיטור הוא מדליון ארד, שעליו הכתובות PDSA, "עבור אומץ" ו"גם אנו משרתים" ועיטור של עלי דפנה. הוא מחובר לסרט שעליו שלושה פסים - ירוק, חום כהה ותכלת.

==בעלי חיים שעוטרו==
העיטור הוענק עד כה ל-67 בעלי חיים:
*מדצמבר 1943 ועד יולי 1949 עוטרו 54 בעלי חיים - 32 יונים, 18 כלבים, שלושה סוסים וחתול, לציון התנהגותם האמיצה במהלך מלחמת העולם השנייה והתקופה שלאחריה.
:הראשונות לקבל את העיטור היו שלוש יונים ששירתו בחיל האוויר המלכותי וההודעות שהעבירו סייעו להצלת צוותי אוויר שמטוסיהם נחתו נחיתות חירום בים. יונים אחרות העבירו ידיעות מודיעיניות מסוכנים או סיירים בשטח אויב, או ערכו טיסות ארוכות ומהירות במיוחד להעברת מסרים. העיטור הוענק גם לכלבים שסייעו לאתר ניצולים בהריסות לאחר הפצצות של הבליץ או ששירתו בפטרולים, לכלב שאיתר מוקשים, לכלב שהוצנח מספר פעמים במהלך שירותו בשירות האוויר המיוחד הבריטי ואף לכלבה במחנה שבויים יפני שסייעה לשמירת מורל השבויים בו. החתול, ששירת באונייה של הצי המלכותי, עוטר על התנהגותו במהלך תקרית נהר היאנגצה.
*באוקטובר 2000 חודשה הענקת העיטור ועד ספטמבר 2014 הוא הוענק ל-12 בעלי חיים נוספים - 11 כלבים וסוס אחד. 
:כלבים עוטרו על סיועם בהצלת חיים במהלך פיגועי 11 בספטמבר ואחריהם ועל פעולתם הקרבית (בעיקר איתור מטעני חבלה) במלחמות ביוגוסלביה, בעיראק ובאפגניסטן. כלב אחד עוטר על פעולתו במלאיה בשנת 1952. האחרונה שקיבלה את העיטור עד כה היא הסוסה סמלת רקלס, ששירתה במלחמת קוריאה לצד גדוד תול"ר בחיל הנחתים של ארצות הברית וקודמה עד לדרגת סמל ראשון. העיטור הוענק לה בשנת 2016, כ-50 שנה לאחר מותה.

<gallery widths="200px" heights="200px" perrow="3">
תמונה:Commando pigeon hu 61413.jpg|ציור של היונה 'קומנדו', שעוטרה לאחר שהעבירה מסרים מסוכנים חשאיים בצרפת הכבושה על ידי הנאצים
תמונה:Rob para dog.jpg|כלב הקולי רוב עוטר לאחר שצנח בצפון אפריקה עם חיילי שירות האוויר המיוחד
תמונה:Rip Dicken Medal Dog IWM D 5937crop.jpg|הכלב המעורב ריפ (עומד על גל הריסות מהפצצות הבליץ) עוטר לאחר שאיתר נפגעים רבים מתחת להריסות בתים שנפגעו בהפצצות 
</gallery>

==קישורים חיצוניים==

* 
* [http://www.pdsa.org.uk/page-builds/what-we-do/animal-honours/pdsa-dickin-medal על העיטור], באתר קרן המרפאה העממית לבעלי חיים חולים
* [http://www.bbc.co.uk/radio4/history/animals_vc.shtml סדרת תוכניות על העיטור], באתר רדיו ה-BBC
* [http://news.bbc.co.uk/2/hi/uk_news/england/london/8688540.stm In pictures: Heroic dogs], באתר חדשות ה-BBC
* [http://www.bbc.com/news/uk-28987054 World War One: Warhorse Warrior awarded Dickin Medal], באתר חדשות ה-BBC

קטגוריה:הממלכה המאוחדת: עיטורים
קטגוריה:בעלי חיים בשירות צבאי ומשטרתי
טים פרון

טימותי ג'יימס "טים" פרון (באנגלית: Timothy James "Tim" Farron; נולד ב-27 במאי 1970) הוא פוליטיקאי בריטי ששימש כמנהיגה של המפלגה הליברל-דמוקרטית בשנים 2015–2017. הוא מייצג בפרלמנט אזור בחירה שבמחוז קאמבריה.

==ביוגרפיה==
פרון נולד בפרסטון שבלנקשייר. ב-1992 סים תואר ראשון בפוליטיקה באוניברסיטת ניוקאסל שבעיר ניוקאסל על נהר הטיין. בעת לימודיו כיהן כנשיא ועד הסטודנטים באוניברסיטה, והיה הליברל-דמוקרט הראשון בעמדה זו מאז 1991 (הוא הצטרף למפלגה בגיל 16). ב-1990 נבחר למועצה הלאומית של איחוד הסטודנטים. בהמשך עבד כמרצה בשני מוסדות אקדמיים.

בבחירות הכלליות ב-2005, נבחר פרון מטעם אזור הבחירה וסטרמורלנד ולונסדייל () שבמחוז קאמבריה, כשהוא ניצח בפער של 267 קולות בלבד מיריבו. ב-2010, ב-2015, ב-2017 וב-2019 נבחר לכהונות נוספות.

ביולי 2015 נבחר לשמש כיושב ראש המפלגה הליברל-דמוקרטית, לאחר שנערכו פריימריז פתוחים במפלגה בעקבות התפטרותו של מנהיגה הקודם ניק קלג, עקב תבוסת המפלגה בבחירות הכלליות ב-2015.

פרון נשוי ואב לארבעה.

==קישורים חיצוניים==

* 

* 
* [https://web.archive.org/web/20150517014116/http://www.tim2lead.com/ אתר הקמפיין לראשות המפלגה]
* [http://www.parliament.uk/biographies/commons/tim-farron/1591 טים פרון] באתר הפרלמנט הבריטי

==הערות שוליים==

קטגוריה:פוליטיקאים אנגלים
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:בריטים שנולדו ב-1970
סאקו אוליסך

סאקו אוליסך (נולד ב-5 ביוני 1990) הוא כדורגלן עבר ליברי ששיחק בעמדת הקשר.

==קריירה==
אוליסך נולד במונרוביה בירת ליבריה, ובגיל צעיר עבר למשפחה מאמצת בניגריה. הוא התחיל לשחק כדורגל בקבוצת הילדים של אבדאיי המקומית ובגיל 16 עבר למיטיולן הדנית. ב-26 באוקטובר 2008 ערך את הופעת הבכורה שלו בקבוצה הבוגרת בהפסד 0–3 לברונדבי. ביולי הושאל לצסק"א מוסקבה הרוסית. ב-4 באוקטובר 2009 ערך את הופעת הבכורה שלו בצסק"א מוסקבה בליגה נגד קובאן קרסנודאר ובמשחק זה אף כבש את שער הבכורה שלו בקריירה. בדצמבר של אותה שנה חתם במועדון ל-5 שנים. בתחילת עונת התקשה לקבל דקות משחק במקום מילוש קראסיץ' שזכה למקום בהרכב. בקיץ של אותה עונה, עזב קראסיץ' ליובנטוס ואוליסך תפס את מקומו בהרכב וזכה עם צסק"א בגביע בסיום העונה. בינואר הושאל לפאוק סלוניקי לעונה וחצי. ביולי הושאל שוב הפעם ל[קובאן קרסנודאר לחצי עונה. בתום עונת עזב את צסק"א לאחר שהחוזה שלו הסתיים. באוגוסט חתם באל-גארפה הקטרית, בה לא שיחק כלל. ב-2016 חתם באסטרה ג'יורג'יו מליגת העל הרומנית, בה גם לא שיחק, ובסוף חתם בדאליין ייפאנג מליגת העל הסינית, בה שיחק 10 משחקים ועזב את הקבוצה..

בשנת חזר לשחק כדורגל כאשר חתם ב-LISCR הליברית.

===נבחרת לאומית===
אוליסך העביר את רוב חייו כניגרי, אך בספטמבר זומן לסגל נבחרת ליבריה. ב-5 בספטמבר 2010 ערך את הופעת הבכורה שלו בנבחרת ואף הבקיע את שער הבכורה שלו בנבחרת במשחק שנגמר בתיקו 1-1 נגד במסגרת מוקדמות גביע אפריקה לאומות 2012. ב-2014 פרש מהנבחרת.

==קישורים חיצוניים==

==הערות שוליים==

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני מיטיולן
קטגוריה:כדורגלני צסק"א מוסקבה
קטגוריה:כדורגלני פאוק סלוניקי
קטגוריה:כדורגלני קובאן קרסנודאר
קטגוריה:כדורגלני אל-ע'ראפה
קטגוריה:כדורגלני אסטרה ג'יורג'יו
קטגוריה:כדורגלני דאליין ייפאנג
קטגוריה:כדורגלני LISCR
קטגוריה:כדורגלני נבחרת ליבריה
קטגוריה:ליברים שנולדו ב-1990
קוכם

קוֹכֶם (בגרמנית: Cochem) היא עיירה השוכנת בעמק המוזל על שתי גדות נהר מוזל לרגלי גבעות מכוסות בכרמי ענבים שעל אחת מהם בנויה מצודת קוכם (Reichsburg Cochem). היא בירת מחוז קוכם - צֶל (Cochem-Zell), אחד המחוזות במדינת ריינלנד-פפאלץ בגרמניה.

==היסטוריה==
יש עדות להתיישבות במקום בתקופה הקלטית והרומית. קוכם מוזכרת בכתב בפעם הראשונה בשנת 883 בשם Villa cuchema. היא הייתה שייכת לאימפריה הרומית הקדושה באזור שלטונו של הארכבישוף של טריר. ב-1332 קבלה זכויות של עיר ואז נבנו החומות שלה. ב-1423–1725 נפגעה ממגפת הדבר. ב-1688 נכבשה ונהרסה על ידי צבאו של לואי הארבעה עשר, מלך צרפת שהרס גם את המצודה שלה. 

במלחמת שלושים השנים הייתה העיירה במצור אך לא נכבשה.

בשנים 1789–1815 הייתה קוכם בשלטון צרפת.

לאחר קונגרס וינה ב-1815 עברה קוכם לשלטון פרוסיה.

מצודת קוכם מוזכרת לראשונה בכתובים ב-1130. נהרסה כאמור במלחמת תשע השנים על ידי לואי הארבע עשר ונבנתה מחדש ב-1866. מ-1978 היא אתר תיירות בבעלות העיר קוכם ובה מוזיאון היסטורי.

ב-1927 נבנה גשר מעל המוזל- Skagerrak Bridge", וב-1932 התאגדו הכפרים קוכם ו-Sehl בצד המזרחי של המוזל עם Cond בצד המערבי, לראשות מוניציפלית אחת - קוכם.

במהלך מלחמת העולם השנייה התגוררו בעיר קוכם מפקדי מחנה הריכוז נאצוויילר-שטרוטהוף, ובסמוך לה הוקם מחנה משנה שבו נכלאו עד 13,000 איש. הם הועסקו בעבודת כפייה עבור חברת בוש, שייצרה מערכות הצתה לציוד הצבאי של גרמניה הנאצית.

== גלריה ==
<gallery>
File:Marktplatz in Cochem.JPG|כיכר השוק בקוכם
File:Rathaus Cochem.JPG|בית עיריית קוכם
File:Cochem (1).JPG|הרבעים קונד (מימין) וקוכם, מחוברים בגשר מעל המוזל
File:Cochem marktplatz fountain.JPG|המזרקה בכיכר השוק בקוכם

File:Shuttle bus in Cochem.JPG|אוטובוס הסעית למצודת קוכם
File:Grapes fountain in Cochem.JPG|מזרקת ענבים בטיילת המוזל בקוכם
File:Cochem (2).JPG|המוזל בין שני חלקי קוכם
File:Reichsburg Cochem (2).JPG|מצודת קוכם
File:Pedestrian road in Cochem.JPG|מדרחוב קניות בקוכם
File:Street sculpture in Cochem.JPG|פסל רחוב בקוכם

</gallery>

==קישורים חיצוניים==

* 

קטגוריה:ריינלנד-פפאלץ: ערים
פרדוקס תפוחי האדמה

המחשה גרפית של פרדוקס תפוחי האדמה. הקוביות הכחולות מייצגות 99% מים והקוביה הכתומה מייצגת אחוז אחד של חומר יבש שאינו מים

פרדוקס תפוחי האדמה הוא חישוב מתמטי שתוצאתו מנוגדת לאינטואיציה. ה"פרדוקס" מתבסס על ייבוש תפוחי אדמה בכמות זעומה לכאורה, ואז חישוב השינוי במשקל של תפוחי האדמה, שיוצא גדול מהצפוי.

הפרדוקס מתואר כך:
:ברשותכם 100 קילו של תפוחי אדמה, ש-99 אחוז ממשקלם הם מים. לאחר ייבוש תפוחי האדמה ל-98 אחוז מים, כמה שוקלים תפוחי האדמה?
התשובה: 50 קילוגרם.

ההסבר הוא שבתחילה החלק המוצק של תפוח האדמה מהווה 1% מן המשקל הכולל, כלומר קילוגרם אחד. לפי הנתון, אחרי ייבוש המים חלקו במשקל הכולל מוכפל ל-2%, אבל מכיוון שרק המים מתייבשים, משקלו של החלק המוצק לא השתנה, וכיוון שקילוגרם אחד שווה ל־2% מהמשקל הכולל, הרי המשקל הכולל הוא 50 קילוגרם, כלומר המשקל הכולל ירד במחצית.

==קישורים חיצוניים==
* 

תפוחי האדמה
מנעול אהבה

מנעולי אהבה על גשר פון דז אר בפריז
מנעולי אהבה על גשר ב[[קוריאה הדרומית]]
מנעול אהבה הוא מנעול שזוגות נאהבים תולים על גשר, גדר או מתקן דומה, כסימן לנעילת אהבתם, ולכך שאהבתם תישאר נצחית. לעיתים בני הזוג כותבים את שמם על המנעול או את ראשי התיבות של הזוג, המועד בו נתלה המנעול, ולעיתים גם מסר קצר. יש המשליכים את המפתח לאחר מכן לנהר או למקום דומה.

מתחילת המאה ה-21 נפוצו מנעולי האהבה. מקורו של מנהג זה קצת מעורפל, הוא הופיע במזרח אירופה בשנות 1980 ו-1990 ולאחר מכן התפשט לאירופה המערבית בשנות ה-2000. מנהג זה קיים גם בסין, שם המנעולים נתלים על הר קדוש, על ידי זוגות שזה עתה התחתנו, מתוך אמונה שהזוגיות שלהם תהיה מוצלחת ומאושרת. בפריז התפרסמו גשר פון דז אר, שאף קרס בחלקו מגודש המנעולים וגשר נוטרדאם. בקלן התפרסם גשר הוהנצולרן. במקומות אלו לאורך הגשר ישנם אלפי מנעולים בגדלים שונים. בישראל ישנם מנעולי אהבה שנתלים על גשרים מעל נחל הירקון ליד מתחם נמל תל אביב.

יש עיריות או רשויות המסתייגות מהמנהג, והן מסירות את המנעולים שנתלו (למשל משיקולי בטיחות), ולעומתן ישנן אחרות שמעודדות את הרעיון, ומסדרות מיקומים מתאימים לתליית מנעולי האהבה.

== קישורים חיצוניים ==

* 

==הערות שוליים==

קטגוריה:אהבה
קטגוריה:מנעולים
כריסטיאן רמירס

כריסטיאן לאונל רמירס סמבראנו (בספרדית: Cristian Leonel Ramírez Zambrano, נולד ב-12 באוגוסט 1994) הוא כדורגלן אקוודורי המשחק בפרנצווארוש בעמדת המגן השמאלי.

==קריירה==
רמירס התחיל את הקריירה שלו במחלקת הנוער של אינדפנדייטה דל ואיה. ב-28 באוגוסט 2011 ערך את הופעת הבכורה שלו בקבוצה הבוגרת נגד אל נסיונל. יכולתו הגבוהה וגילו הצעיר יחסית, משכה את תשומת לבן של מועדונים רבים באירופה וב-25 במאי 2013 חתם בפורטונה דיסלדורף הגרמנית. ב-22 ביולי 2013 ערך את הופעת הבכורה שלו בדיסלדורף בניצחון 0-1 נגד אנרג'י קוטבוס. בתום העונה הושאל לנירנברג לחצי עונה. בתום תקופת ההשאלה הושאל לפרנצווארוש ההונגרית. ב-4 במרץ 2015 הבקיע את שער הבכורה שלו בקריירה בניצחון 0-5 נגד צקבאר במסגרת הגביע ההונגרי. בתום העונה רכש המועדון את כרטיס השחקן שלו. בדצמבר 2016 רמירס חתם בקרסנודאר הרוסית.

ב-14 ביולי 2023 חזר רמירס לאחר שש וחצי שנים לפרנצווארוש.

==נבחרת לאומית==
בצעירותו רמירס שיחק בנבחרת הנוער של אקוודור ואף השתתף עימה בגביע העולם בכדורגל עד גיל 17 בשנת . ב-20 בנובמבר 2013 ערך את הופעת הבכורה שלו בנבחרת הבוגרת בתיקו 2-2 נגד .

==תארים==
; פרנצווארוש
*אליפות הונגריה: 
*הגביע ההונגרי: , 
*גביע הליגה ההונגרי: 
*הסופר קאפ ההונגרי: 

==קישורים חיצוניים==

קטגוריה:כדורגלנים אקוודורים
קטגוריה:מגני כדורגל אקוודורים
קטגוריה:כדורגלני פורטונה דיסלדורף
קטגוריה:כדורגלני נירנברג
קטגוריה:כדורגלני פרנצווארוש
קטגוריה:כדורגלני קרסנודאר
קטגוריה:כדורגלני נבחרת אקוודור
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:אקוודורים שנולדו ב-1994
גידי וייץ

גדעון (גידי) וייץ (נולד ב-19 במרץ 1975) הוא עיתונאי ישראלי, חתן פרס סוקולוב. במהלך שנות עבודתו העיתונאית בלט בתחקירים שעשה בתחום השחיתות הציבורית, שזיכוהו באות אביר איכות השלטון.

==ביוגרפיה==
וייץ הוא בנו של ההיסטוריון יחיעם ויץ, הוא קרוי על שם חברו של אביו, , בעל עיטור העוז שנהרג במלחמת יום הכיפורים.

ב-1994 החל את שירותו בצה"ל ככתב בשבועון "במחנה". הוא הודח ממנו ב-1996 בשל ביקורת על הפרקליטות הצבאית. לאחר שירותו הצבאי עבד במשך חמש שנים בעיתון "כל העיר". ב-2002 עבר לעיתון "ידיעות אחרונות", הוא שימש תחקירן וכתב במוסף "7 ימים". ב-2006 עבר לעיתון "הארץ", וב-2010 הקים את מחלקת התחקירים בעיתון ומונה לעמוד בראשה.

בשנת 2008 העיד כי בתקופה בה הועסק בעיתון "ידיעות אחרונות", נתקל בתופעה של עיכוב פרסום תחקירים על רקע אינטרסים של המו"ל או העורך.

ב-2011 יצר יחד עם הבמאי לוי זיני, המפיק מוש דנון ונדב עשהאל את הסרט הדוקומנטרי "א' תחסל אותם" על פרשת קו 300, ששודר בערוץ 10. 

ב-2013 זכה באות אביר איכות השלטון על פועלו כעיתונאי ותחקירן למען מערכת ציבורית נקייה משחיתות. ב-2015 זכה בפרס סוקולוב בתחום העיתונאות הכתובה.

באוקטובר 2015 העלה וייץ את הטענה כי משפחת נתניהו זוכה ליחס מועדף באתר וואלה, פרשה שהפכה לחלק מתיק 4000. בפברואר 2019 הודיע היועץ המשפטי לממשלה כי הוא שוקל להעמיד את ראש הממשלה ואת בני הזוג אלוביץ' לדין באשמת שוחד, בכפוף לשימוע. ב-21 בנובמבר 2019, החליט אביחי מנדלבליט, כי נתניהו יואשם בשוחד, בכפוף לראיות שהוצגו בתיק 4000.

בדצמבר 2021 נעצר וייץ כששאל שוטרים בשעת אירוע לפשר מעשיהם, על אף שהזדהה כעיתונאי. לאחר שעות אחדות שוחרר מבלי שנחקר.

== חיים אישיים ==
לווייץ ולבת זוגו, הבמאית נטע שושני, בן משותף.

== קישורים חיצוניים ==
* 
* 
* 
*

==הערות שוליים==

קטגוריה:סגל במחנה
קטגוריה:סגל הארץ
קטגוריה:סגל ידיעות אחרונות
קטגוריה:תחקירנים ישראלים
קטגוריה:זוכי פרס סוקולוב
קטגוריה:זוכי אות אביר איכות השלטון
גידי
קטגוריה:ישראלים שנולדו ב-1975
שרי מצרי

שרי מצרי (נולדה בשנת 1987) היא אלופת ישראל בשחייה 3 פעמים ברציפות (2002–2004), במשחה ל-200 מטר פרפר ובעלת 3 מדליות כסף מהמכביה השבע עשרה (2005).

== ביוגרפיה ==
מצרי התאמנה בקבוצת מכבי תל אביב כפר המכביה.

===2002===
====אלופת ישראל====
באליפות ישראל שנערכה באוגוסט 2002 זכתה מצרי בשתי מדליות, זהב וכסף. מדליית זהב, במשחה ל-200 מטר פרפר בתוצאה של 2:19.76 דקות, לפני מירב פינקלשטיין מהפועל ירושלים (2:28.18 דקות) ומור פליישמן ממכבי וייסגל רחובות (2:31.30 דקות). מדליית כסף, במשחה ל-100 מטר פרפר בתוצאה של 1:05.43 דקות, אחרי ורד בורוכובסקי ממכבי אשדוד (1:00.39 דקות) ולפי טל שפייזר מהפועל ירושלים (1:05.51 דקות). בשלב המוקדמות היא קבעה שיא אישי חדש של 1:05.30 דקות.

===2003===
באליפות ישראל שנערכה באוגוסט 2003 זכתה מצרי בשתי מדליות, זהב וארד. מדליית זהב, במשחה ל-200 מטר פרפר בתוצאה של 2:20.25 דקות, לפני מור פליישמן (2:22.47 דקות) ויבגניה בבין מהפועל ירושלים (2:28.12 דקות). מדליית ארד, במשחה ל-100 מטר פרפר בתוצאה של 1:05.52 דקות, אחרי ורד בורוכובסקי (59.90 שניות) ומור פליישמן (1:05.21 דקות).

===2004===
באליפות ישראל שנערכה ביולי 2004 זכתה מצרי בשתי מדליות, זהב וארד. מדליית זהב, במשחה ל-200 מטר פרפר בתוצאה של 2:19.16 דקות, לפני מור פליישמן (2:20.21 דקות) ורותם פלד מבני הרצליה (2:22.45 דקות). מדליית ארד, במשחה ל-100 מטר פרפר, אחרי רותם פלד (1:04.58 דקות) וסהר אלוני 1:05.03 דקות.

===2005===
באליפות ישראל (בריכת 25 מטר) שנערכה בקריית ביאליק במרץ 2005 זכתה מצרי בשתי מדליות זהב, במשחה ל-100 מטר פרפר בתוצאה של 1:03.87 דקות, לפני עמית עברי (1:04.24 דקות) וירדן שר (1:05.01 דקות) ובמשחה ל-200 מטר פרפר בתוצאה של 2:18.71 דקות, לפני מור פליישמן (2:21.72 דקות) וירדן שר (2:22.13 דקות).

בתחרויות השחייה של המכביה ה-17 שנערכו ביולי אותה שנה זכתה מצרי ב-3 מדליות, 2 כסף ו-1 ארד. מדליות כסף, במשחה ל-100 מטר פרפר בתוצאה של 1:05.38 דקות, אחרי פייטון ג'ונסון מארצות הברית שקבעה שיא מכביה חדש של 1:02.45 דקות ולפני טל שפייזר (1:05.67 דקות) ובמשחה שליחות 4x100 מטר מעורב ביחד עם סיגל סימסולו, אסאלה חלאג' ומאיה פינקלר בתוצאה של 4:25.87, אחרי ארצות הברית (4:25.82 דקות) ולפני אוסטרליה (5:02.82 דקות). כשחיינית שלישית היא קבעה ב"זינוק שליחות" במשחה ל-100 מטר פרפר תוצאה של 1:04.55 דקות. מדליית ארד, במשחה ל-200 מטר פרפר בתוצאה של 2:22.23 דקות, אחרי רבקה שמוק מארצות הברית (2:21.37 דקות) וירדן שר (2:22.22 דקות).

==קישורים חיצוניים==

== הערות שוליים ==

קטגוריה:שחייניות פרפר ישראליות
קטגוריה:אלופות ישראל בשחייה
קטגוריה:ספורטאי מכבי תל אביב
קטגוריה:ישראליות שנולדו ב-1987
קטגוריה:ישראלים שנולדו ב-1987
רוקישקיס (רשות מקומית)

רוקישקיס (בליטאית: Rokiškio rajono savivaldybė ; ביידיש ובעברית: רַקישוק) היא אחת מ-60 הרשויות המקומיות של ליטא. היא ממוקמת בצפון-מזרח המדינה על גבול לטביה, במחוז פוניבז', ובדרומה גובלת במחוז אוטנה. 

רשות מקומית רוקישקיס משתרעת על פני 1,807 קמ"ר, ואוכלוסייתה מנתה בשנת 2014, למעלה מ-32,000 תושבים. העיר רוקישקיס (רקישוק) היא העיר הגדולה ביותר ברשות המקומית, ומשמשת כמרכז המנהלי שלה.

==יישובים==
ברשות המקומית שלוש עיירות גדולות: רוקישקיס (מרכז מנהלי), פנדליס ואובליאי (אובל). תשע עיירות קטנות, בהן העיירה קמיאי, ו-689 כפרים קטנים וחוות.

==קישורים חיצוניים==

* 

* [http://regionai.stat.gov.lt/en/panevezio_apskritis/rokiskio_rajono_savivaldybe.html נתונים על רשות מקומית באתר ממשלתי ליטאי] 

קטגוריה:מחוז פוניבז': רשויות מקומיות
טרנטולה אדומת אחוריים מקסיקנית

טרנטולה אדומת אחוריים מקסיקנית (שם מדעי: Brachypelma vagans) היא מין של טרנטולה מסוג ברכיפלמה. אדומת האחוריים נפוצה בעיקר במקסיקו אך ניתן למצוא אותה גם דרומה יותר בבליז, יוקטן, אל סלוודור וגואטמלה. עכבישים אלה הם יבשתיים ושוכני מחילות. מקור השם "אדומת אחוריים" הן השערות האדומות הייחודיות על בטן העכביש. כמו רוב הטרנטולות גם אדומת האחוריים תיזון על כל בעל חיים שעליו תצליח לגבור, בעיקר חרקים, אך גם לטאות קטנות ומכרסמים. מוטת הרגליים של הפרט הבוגר יכולה להגיע לכ-13 ס"מ. הזכרים מעט קטנים וצנומים יותר מהנקבות. מין זה מעדיף אזורי מחיה המאופיינים בשיחים.

ב-1996 נתגלה פרט של אדומת אחוריים במחוז סנט לוסי, פלורידה. כעת נחשב המין למין יציב אך פולש במדינה. כפי הנראה שוחרר בטעות או בכוונה פרט לטבע על ידי מגדל חובב. מספרם בפלורידה הצטמצם לאחר שניזונו על חרקים נגועים בחומרי הדברה.

== בשבי ==
אדומת האחוריים נחשבת לחיית מחמד מבוקשת בקרב מגדלים. היא נחשבת רגועה, למרות נטייתה לבעוט מבטנה שערות צורבות כשהיא חשה מאוימת. תוחלת החיים של הנקבות היא כ-15 שנה. כתוצאה מהפופולריות שלה כחיית מחמד הטרנטולה מופיעה בנספח II של CITES ואין להוציא פרטים מהטבע ולסחור בהם. הסכנה העיקרית המאיימת על אדומת האחוריים היא הרס סביבת המחיה הטבעית שלה ומוות של פרטים רבים בטרם הגיעם לבגרות מינית. אדומת הברכיים נמצאת במצב שימור המוגדר "פגיע".

== בתרבות הפופולרית ==
בסרט המדע הבדיוני "טרנטולה" של הבמאי ג'ק ארנולד משנת 1955, מופיעה אדומת אחוריים כמושא לניסוי שהופך אותה לענקית. הטרנטולה הענקית משתחררת ומאיימת על אזור המדבר בו השתחררה.

== ברפואה המסורתית של בני המאיה ==
אנשי שבט הצ'ול מתייחסים אל עכבישים אלה כאל יצורים חיוביים ומשתמשים בהם לייצור תרופות. הרוקח הורג את הטרנטולה, מרסק את גופה ומערבב אותו עם אלכוהול ולבסוף מסנן שערות צורבות בעזרת בד מסורתי. המשקה מסייע לטיפול ב"רוח הטרנטולה", מחלה שתסמיניה כוללים כאב בחזה, שיעול ואסתמה. הפפטיד GsMtx-4 הנמצא בארס הטרנטולה נבדק כעת במטרה לבדוק אם יוכל לסייע בריפוי בעיות בקצב הלב, ניוון שרירים וגליומה.

== גלריה ==
<gallery>
Image:Bvagans.jpg|
</gallery>

== קישורים חיצוניים ==

==הערות שוליים==

קטגוריה:בעלי חיים שתוארו ב-1875
קטגוריה:טקסונים שתוארו בידי אנטון אוסרר
אדומת אחוריים מקסיקנית
קטגוריה:מקסיקו: פרוקי-רגליים
פוניבז' (מחוז משנה)

פוניבז (בכתיב עברי: פּוֹנֵבֵז; בליטאית: Panevėžio rajono savivaldybė, פָּנֵבֶזִ'יס ) הוא אחד מ-60 מחוזות משנה של ליטא, מחוז משנה של מחוז פוניבז'.

מחוז-משנה פוניבז' משתרע על פני 2,179 קמ"ר, ואוכלוסייתו מנתה בשנת 2014, קרוב ל-37,500 תושבים. העיר פוניבז', החמישית בגודלה בליטא ובה קרוב ל-100,000 תושבים, היא העיר הגדולה ביותר במחוז-המשנה, ומשמשת כמרכז המנהלי שלו, אך אינה משתייכת אליו בחלוקה המנהלית של ליטא; היא מוגדרת כמחוז-משנה בפני עצמה.

==קישורים חיצוניים==

* 

* [http://regionai.stat.gov.lt/en/panevezio_apskritis/panevezio_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז פוניבז': רשויות מקומיות
ינישוק (מחוז משנה)

ינישוק (בליטאית: Joniškio rajono savivaldybė, יונישקיס ) הוא אחד מ-60 מחוזות משנה של ליטא, הוא ממוקם במרכז-צפון המדינה, ובחלוקה המנהלית של ליטא הוא מחוז-משנה של מחוז שאולאי.

מחוז-משנה ינישוק משתרע על פני 1,152 קמ"ר, ואוכלוסייתו מנתה בשנת 2014, למעלה מ-24,000 תושבים. העיר ינישוק, היא העיר הגדולה ביותר במחוז-המשנה, ומשמשת כמרכז המנהלי שלו.

==קישורים חיצוניים==

* 

* [http://regionai.stat.gov.lt/en/siauliu_apskritis/joniskio_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז שיאוליאי: רשויות מקומיות
מרידיונגולטיים

סדרות קבוצת המרידיונגולטיים
מודל של [[מקרוקניה]]
מרידיונגולטיים (שם מדעי: Meridiungulata) היא קבוצת יונקי שליה נכחדת שאין לה קרובים חיים היום. היא שייכת לקבוצה לאוראסייתריה (Laurasiatheria). ייתכן והם התפצלו ממכפילי פרסה או מפריטי פרסה קדומים או מבני סדרת קונדילרסים (חיות המהוות מעבר בין הטורפים לפרסתנים), מאחר שהם דומים בצורתם ובהרגלי אכילתם לפרסתנים. עם זאת הקרבה יכולה להיות דוגמה לאבולוציה מתכנסת, מאחר שהם התפתחו בדרום אמריקה, שם לא היו פרסתנים או טורפים מודרניים לפני ההחלפה האמריקנית הגדולה. לפי אפשרות זו הם כנאה קרובים ליונקים ממוצא אפריקני כמו הפילים או האמבריתופודיים.

בני סדרות המרידיונגולטיים התפחתו באמריקה הדרומית לאורך תקופת הקנוזואיקון וכולם נכחדו עד סוף תקופת הפליסטוקן, בה הגיעו מינים מודרניים של יונקים, טורפים ואוכלי עשב שונים לדרום אמריקה.

==מיון==
::*סוג ללא מקור Eoastrapostylops
::*סוג Amilnedwardsia
:*משפחה Didolodontidae - בה הדידולודוס
*סדרה נוטונגולאטויים (Notoungulata)
*סדרה ליטופטרנה (Litopterna)
*סדרה אסטרפותרים (Astrapotheria)
*סדרה פירותראים (Pyrotheria)
*סדרה קסנונולטיים (Xenungulata)

==ראו גם==
*יונקי שליה
*ההחלפה האמריקנית הגדולה
*כימולסטיים

==קישורים חיצוניים==

*
קטגוריה:בעלי חיים שתוארו ב-1975
מונה מירון

מונה מירון (נולדה ב-5 בנובמבר 1987), היא שחיינית עבר ישראלית, אלופת ישראל ושיאנית ישראל במשחי החזה. ייצגה את ישראל באליפות אירופה (מדריד 2004).

== ביוגרפיה ==
מירון התאמנה בקבוצת הפועל תל אביב בהדרכת הבנה קנצפולסקי ובקבוצת בני הרצליה בהדרכת סימון דוידסון.

===2002===
באליפות ישראל שנערכה באוגוסט 2002 זכתה מירון במדליית ארד, במשחה ל-200 מטר חזה בתוצאה של 2:48.29 דקות, אחרי מירב שיקלר ממכבי קריית אונו (2:40.64 דקות) וענבל לבבי מהפועל עמק חפר (2:43.92 דקות).

===2003===
====אלופה ושיאנית ישראל====
באליפות ישראל שנערכה באוגוסט 2003 זכתה מירון ב-3 מדליות זהב, במשחה ל-50 מטר חזה בשיא ישראלי לגילאי 18-16 חדש של 34.19 שניות, לפני חנה פולישצ'וק ממכבי תל אביב כפר המכביה (35.25 שניות) ומירב שיקלר (35.54 שניות), במשחה ל-100 מטר חזה בתוצאה של 1:13.92 דקות ובמשחה ל-200 מטר לחזה בתוצאה של 2:38.81 דקות.

====שיאנית ישראל (בריכת 25 מטר)====
בתחרות שנערכה בקריית ביאליק (בריכת 25 מטר) בדצמבר 2003 קבעה מירון במשחה ל-50 מטר חזה שיא ישראלי חדש של 33.18 שניות, שיפור לשיא בן ה-3 שנים של מירב שיקלר (33.41 שניות).

===2004===
באליפות ישראל (בריכת 25 מטר) שנערכה בבריכת השחייה של מכללת ספיר, במרץ 2004 זכתה מירון בשתי מדליות זהב, במשחה ל-50 מטר חזה ובמשחה ל-100 מטר חזה בשיא ישראלי חדש של 1:11.36 דקות. שיא זה החזיק מעמד כ-3 שנים ונישבר על ידי יוליה בנך (1:11.08 דקות).

באליפות הפנימיה שנערכה במכון וינגייט במאי 2004 קבעה מירון במשחה ל-50 מטר חזה שיא ישראלי חדש של 33.62 שניות, שיפור ב-3 מאיות השנייה לשיא בן ה-4 שנים של אולגה צינקר (33.65 שניות). שיא זה החזיק מעמד כשנתיים ונשבר על ידי דעאא מסארווה (33.24 שניות).

====אליפות אירופה====
באליפות אירופה בשחייה שנערכה במדריד, ספרד במאי אותה שנה סיימה מירון, במקום 23 במשחה ל-50 מטר חזה בתוצאה של 34.03 שניות, במקום 28 במשחה ל-100 מטר חזה בתוצאה של 1:14.89 דקות ובמקום 11 במשחה שליחות 4x100 מטר מעורב, ביחד עם אניה גוסטומלסקי, ורד בורוכובסקי ומאיה פינקלר בתוצאה של 4:15.50 דקות. כשחיינית שנייה היא קבעה ב"זינוק שליחות" במשחה ל-100 מטר חזה תוצאה של 1:14.47 דקות.

באליפות ישראל שנערכה באותה שנה זכתה מירון ב-3 מדליות זהב, במשחה ל-50 מטר חזה בתוצאה של 34.66 שניות ובמשחה ל-100 מטר חזה בתוצאה של 1:15.21 דקות, לפני חנה פולישצ'וק (1:16.01 דקות) ונסטיה קורוטקוב מהפועל ירושלים (1:16.17 דקות) ובמשחה שליחות 4x100 מטר מעורב הייתה שותפה לשיא ישראלי חדש לאגודות ביחד עם סיגל סימסולו, רותם פלד וקרן זיבנר 4:24:66 דקות, שיפור לשיא של אגודת מכבי קריית אונו בן ה-4 שנים 4:28:36 דקות.

===2005===
באליפות ישראל (בריכת 25 מטר) שנערכה בקריית ביאליק, במרץ 2005 זכתה מירון ב-3 מדליות, אחת מכל סוג. מדליית זהב, במשחה ל-50 מטר חזה בתוצאה של 33.79 שניות, לפני חנה פולישצ'וק (33.87 שניות) ודעאא מסארווה (33.94 שניות). מדליית כסף, במשחה ל-100 מטר חזה בתוצאה של 1:13.18 דקות, אחרי נסטיה קורוטקוב (1:12.23 דקות) ולפני חנה פולישצ'וק (1:14.59 דקות) ומדליית ארד, במשזחה ל-200 מטר חזה בתוצאה של 2:40.25 דקות, אחרי קורוטקוב (2:31.34 דקות) ופולישצ'וק (2:37.72 דקות).

באליפות ישראל בשחייה שנערכה באוגוסט 2005 זכתה מירון במדליית ארד, במשחה ל-50 מטר חזה בתוצאה של 34.47 שניות, אחרי דעאא מסארווה (33.72 שניות) ונסטיה קורוטקוב (34.42 שניות).

== קישורים חיצוניים ==

* 

== הערות שוליים ==

קטגוריה:שחייניות חזה ישראליות
קטגוריה:אלופות ישראל בשחייה
קטגוריה:ישראליות שנולדו ב-1987
קטגוריה:ישראלים שנולדו ב-1987
ספרינגפילד (אוהיו)

ספרינגפילד (באנגלית: Springfield) הוא מושב המחוז של מחוז קלארק אשר בדרום-מערב מדינת אוהיו שבארצות הברית, כ-75 קילומטרים מקולומבוס ו-25 קילומטרים מדייטון.

==דמוגרפיה וגאוגרפיה==
על פי מפקד האוכלוסין של ארצות הברית, נכון לשנת 2010 היו בעיר 60,608 תושבים, 24,459 משקי בית ו-14,399 משפחות. 75.2% מהתושבים הם לבנים, 18.1% אפרו-אמריקאים, 0.3% אינדיאנים, 0.8% אסיאתים, ו-4.0% משני גזעים או יותר.

העיר משתרעת על שטח של כ-66.04 קילומטרים רבועים, מתוכם 65.50 קמ"ר שטחים יבשתיים ו-0.54 קמ"ר שטחי מים.

==תושבים נודעים מספרינגפילד==
תושבים נודעים בולטים אשר נולדו בספרינגפילד כוללים את:

* ליליאן גיש (1893–1993) - שחקנית קולנוע וטלוויזיה.
* ברניס אבוט (1898–1991) - צלמת.
* ג'סטין צ'יימברס (נולד ב-1970) - דוגמן ושחקן.
* ג'ון לג'נד (נולד ב-1978) - מוזיקאי.

==קישורים חיצוניים==

* 

קטגוריה:אוהיו: ערים
קטגוריה:יישובים שהוקמו ב-1801
ינישוק

שרידי בית הכנסת הלבן בעיירה
ינישוק (בליטאית: Joniškis, יונישקיס ; ביידיש: יאנישאָק, בפולנית: Janiszki) היא עיר קטנה, מרכזו המנהלי של מחוז משנה ינישוק במחוז שאולאי שבצפון ליטא.

== היסטוריה ==
ינישוק הוקמה בפברואר 1536, כאשר הבישוף של וילנה ביקר במקום. הוא מצא שהתושבים פגאנים, הטביל אותם לנצרות, ובמקום הוקמה כנסייה מעץ. שם היישוב נובע משמו של הבישוף - יונה. היישוב צמח סביב לכנסייה וקיבל ממלך פולין, זיגמונט השלישי ואזה, זכויות עירוניות ב-1616.
בעקבות חלוקת פולין ב-1795 הפכה העיר לחלק מן האימפריה הרוסית. עקב כך, נשלל מעמדה העירוני.
במאה ה-19 הפכה העיר למרכז מסחרי בולט. לקוחות מפרוסיה, פולין ומתוככי רוסיה הגיעו לירידים גדולים שנערכו בעיר ובהם נמכרו בעיקר פשתן, אך גם מוצרים חקלאיים וטבק.
הדרך הראשית בין ריגה לטילזיט נסללה בשנים 1836–1858 ועברה דרך העיר.
ינישוק ממוקמת על קו הרכבת קובנה-ריגה בקרבה לגבול עם לטביה.

==הקהילה היהודית בינישוק==
מלך פולין והדוכס הגדול של ליטא, אוגוסט השלישי, הזמין ב-1737 בעלי מלאכה יהודים להתיישב בעיר.
ב-1847 כבר נמנו בה 1042 יהודים, וחמישים שנה לאחר מכן (1897), נמנו 2,277 יהודים - מחצית האוכלוסייה המקומית שעמדה על 4,474 איש. בית הכנסת "הלבן" הוקם ב-1823 ובית הכנסת "האדום" ב-1847.

ב-1915, במהלך מלחמת העולם הראשונה, גורשו יהודי האזור ורק חלקם חזרו אליה עם תום המלחמה. בעיירה היה בנק עממי יהודי, פעלו בה מפלגות ותנועות נוער ציוניות וכן סניף של "איגוד הלוחמים היהודים במלחמת השחרור של ליטא" ("פֿראנטקעמפֿער").

בינישוק התקיימו שלושה בתי כנסת ובהם התנהלו לימודים בתחומי היהדות, שיעורי משניות, שיעורים בתלמוד הבבלי ועוד.
בין רבני העיירה היו: רבי שלום איזראלסון, מחבר "דברי שלום"; רבי יחיאל מיכל וולפסון, מחבר "שפת הים"; רבי דוד טבל קצנלנבוגן, ורבי נחום בצלאל דזימיטרובסקי שנספה בשואה.
בשנות ה-20 של המאה ה-20 התקיימה בינישוק קהילה יהודית מצומצמת יחסית, וערב השואה עמד מספר יהודי העיירה על 600 איש.

ב-24 ביוני 1941 נפלה העיר בידי הוורמאכט, ותוך מספר ימים החלו לאומנים ליטאים לפרוע ביהודים. החל ב-11 ביולי חויבו יהודי העיירה בענידת טלאי צהוב.
ב-19 ביולי רוכזו כל יהודי העיירה בבית הכנסת וכ-150 גברים נורו למוות ביער וילקיאושיס הסמוך לעיר.
ב-24 באוגוסט הועברו כ-150 מן היהודים לגטו בעיירה זאגר הסמוכה וביום ד' באלול ה'תש"א, 27 באוגוסט 1941, נרצחו שארית יהודי העיר, 355 במספרם, בידי משטרת העזר הליטאית ביער וילקיאושיס.

==ערים תאומות==
* 
* 
* 
* 
* 
* 
* 

==לקריאה נוספת==
* דב ליפץ (מרכז המערכת), נתן גורן [ואחרים] (מערכת), ינישוק בתוך: יהדות ליטא: כרך ג, ספר ב: "ישובים", תל אביב: עם הספר, תשכ"ז, עמ' 320–321. (, תמונה 1550–1551)
** שם, על חיסול היישוב היהודי בינישוק: כרך ד עמ' 300–301. (, תמונה 2002–2003)

==קישורים חיצוניים==

* 
* 
* 
* 
* 

קטגוריה:מחוז שיאוליאי
קטגוריה:ליטא: עיירות יהודיות
משפט האיבר הפרימיטיבי

בתורת השדות, משפט האיבר הפרימיטיבי מאפשר לקבוע שהרחבת שדות מסוימת היא פשוטה, כלומר שאם ההרחבה היא <math>L/K</math> אז קיים איבר <math>\alpha \in L</math> כך ש-<math>L=K(\alpha)</math>.

==המשפט==
המשפט קובע ש:
:תהי <math>L/K</math> הרחבת שדות סופית. אז היא פשוטה אם ורק אם יש מספר סופי של שדות ביניים, כלומר מספר סופי של שדות <math>F</math> כך ש-<math>L \supset F \supset K</math>.

מקרה פרטי חשוב של המשפט הוא:
:תהי <math>L/K</math> הרחבת שדות סופית וספרבילית. אז היא פשוטה.

==הוכחה==
נוכיח את המקרה הפרטי. תהי <math>L/K</math> הרחבת שדות סופית וספרבילית.

אם <math>K</math> סופי, גם <math>L</math> סופי, ואז החבורה הכפלית של <math>L</math> נוצרת על ידי איבר אחד, שגם יוצר את ההרחבה.

נניח <math>K</math> אינסופי. נוכיח שלכל <math>a,b \in L</math> מתקיים <math>K(a,b)=K(\alpha)</math> עבור <math>\alpha \in L</math> כלשהו, ומכך המשפט ינבע באינדוקציה (כי הרחבה סופית נוצרת על ידי מספר סופי של איברים).

נסמן את הפולינום המינימלי של <math>a</math> ב-<math>f</math> ושל <math>b</math> ב-<math>g</math>. הם מתפצלים בסגור האלגברי של <math>K</math>. נסמן את שאר השורשים ב-<math>a_1, ... ,a_n, b_1, ... , b_m</math> (כולם שונים כי <math>L/K</math> ספרבילית). נגדיר את הקבוצה: <math>S=\{\frac{a_i-a}{b_j-b} |1\le i \le n, 1 \le j \le m\} \cup \{0\}</math>. היא סופית, לכן יש <math>c \in K\setminus S</math>. נסמן <math>\alpha = a-cb</math>, וכן <math>h=f(\alpha + cx)</math>. אז <math>h(b)=f(\alpha + bc) = f(a) = 0</math>, וכן <math>h(b_j)=f(\alpha+cb_j) \ne 0</math> כי מבניה <math>\alpha + cb_j \ne a_i, a</math> לכל <math>i,j</math>. לכן <math>gcd(g,h) = x-b</math>. אבל <math>g,h \in K(\alpha)[x]</math> ולכן כך גם ה-gcd שלהם. לכן <math>b \in K(\alpha)</math> ולכן גם <math>a \in K(\alpha)</math>. מכאן <math>K(a,b) \subset K(\alpha)</math>. כמובן גם <math>K(a,b) \supset K(\alpha)</math> ובסך הכול <math>K(a,b) = K(\alpha)</math>.

ההוכחה לא רק מראה קיום אלא גם מראה דרך מפורשת לבנות את האיבר, ולמעשה מוכיחה שכמעט כל האיברים ב-<math>L</math> יוצרים את ההרחבה.

קטגוריה:תורת השדות
קטגוריה:משפטים באלגברה
משפט ארטין-שרייר (הרחבות ציקליות)

בתורת השדות, משפט ארטין שרייר נותן תנאי הכרחי ומספיק לכך שחבורת גלואה של הרחבה סופית מעל שדה ממציין <math>p</math> תהיה ציקלית מסדר <math>p</math>. בכך הוא מצטרף למשפט קומר שעושה זאת על הרחבות מסדר זר למציין השדה.

==המשפט==
תהי <math>L/K</math> הרחבת שדות לא טריוויאלית, כאשר <math>\operatorname{char} K = p</math>. אז היא גלואה וחבורת גלואה שלה מעגלית מסדר <math>p</math> אם ורק אם <math>L = K(\alpha)</math> עבור <math>\alpha \in L \setminus K</math> המקיים <math>\alpha^p -\alpha \in K</math>.

==הוכחת המשפט==
כיוון אחד: נניח <math>G = \operatorname{Gal}(L/K)</math> מעגלית מסדר <math>p</math>. יהי <math>\sigma</math> יוצר שלה. אז 
: <math>\operatorname{Tr}(-1) = -1 + \sigma(-1)... + \sigma^{p-1}(-1)= p \cdot (-1) = 0</math> 
ולכן ממשפט 90 של הילברט, יש <math>\alpha \in L</math> כך ש-<math>\alpha - \sigma(\alpha) = -1</math>. מכאן <math>\sigma(\alpha) = \alpha + 1</math> ומכאן <math>\sigma^j(\alpha) = \alpha + j</math>. אז <math>\alpha \notin K</math> כי <math>\sigma(\alpha) \ne \alpha</math>, וכיוון ש-<math>[K(\alpha):K]=p</math> אז <math>[K(\alpha):K]|p</math> ולכן
: <math>p = |G| = [L:K] = [L:K(\alpha)] \cdot [K(\alpha):K] = [L:K(\alpha)] \cdot p</math>
ובסך הכל <math>[L:K(\alpha)]=1</math> ולכן <math>L = K(\alpha)</math>. כמו כן לכל <math>j \in \mathbb{F}_p \subseteq K</math> מתקיים
: <math>\sigma^j(\alpha^p-\alpha)=\sigma^j(\alpha)^p-\sigma^j(\alpha)=(\alpha+j)^p-\alpha + j = \alpha^p - \alpha</math> 
ולכן <math>\alpha^p - \alpha</math> נמצא בשדה השבת <math>L^G = K</math>, כלומר: <math>\alpha^p - \alpha \in K</math>.

כיוון שני: נניח <math>L = K(\alpha)</math>. נסמן <math>f = x^p - x - \alpha^p + \alpha</math>. אז לכל j מתקיים <math>f(\alpha + j) = (\alpha +j)^p-\alpha-j-\alpha^p+\alpha=j^p-j=0</math> לפי המשפט הקטן של פרמה. לכן <math>f</math> מתפצל ב-<math>L</math>. הוא גם פולינום ספרבילי כי הוא זר לנגזרת שלו (שהיא 1-) ולכן <math>L/K</math> הרחבת גלואה. כל איבר בה, <math>\sigma</math>, הוא K-אוטומורפיזם של <math>L</math> ולכן מעביר את <math>\alpha</math> לשורש כלשהו של <math>f</math>, <math>\alpha + j</math>. לכן אפשר להגדיר פונקציה <math>\omega: \operatorname{Gal}(L/K) \to \mathbb{F}_p</math> המקיימת <math>\sigma(\alpha) = \alpha+\omega(\sigma)</math>. כאן <math>\mathbb{F}_p = \mathbb{Z}/p\mathbb{Z}</math> הוא השדה הראשוני מסדר p אבל אנו מסתכלים עליו כעל החבורה האבלית <math>\mathbb{Z}/p\mathbb{Z} = \{ 0,1,...,p-1 \}</math> עם חיבור מודולו p. נראה ש-<math>\omega</math> הוא איזומורפיזם של חבורות: יהיו <math>\sigma, \tau \in \operatorname{Gal}(L/K)</math>. אז 
:<math>\omega(\sigma \tau) = (\sigma \tau)(\alpha) - \alpha = \sigma(\alpha + \omega(\tau)) - \alpha = \sigma(\alpha) + \omega(\tau)-\alpha = \omega(\sigma)+\omega(\tau)</math> 
ולכן <math>\omega</math> הומומורפיזם. תמונתו היא תת-חבורה של <math>\mathbb{F}_P</math>, לכן טריוויאלית או כולה. אבל אם היא הייתה טריוויאלית גם ההרחבה הייתה טריוויאלית, בסתירה להנחה. כמו כן הגרעין של <math>\omega</math> הוא <math>\{\sigma|\sigma(\alpha)=\alpha\}=\{\operatorname{Id}\}</math> לכן הוא איזומורפיזם. לכן החבורה מעגלית מסדר <math>p</math> כרצוי.

מ.ש.ל.

קטגוריה:תורת השדות
ארטין-שרייר
דמפריסשייר, קלידסדאל וטווידאל (מחוז בחירה לפרלמנט הבריטי)

דמפריסשייר, קלידסדאל ווטווידאל הוא מחוז בחירה לבית הנבחרים הבריטי הממוקם בדרום סקוטלנד. הציבור במחוז בוחר נציג אחד לפרלמנט. חבר הפרלמנט הנוכחי מטעם המחוז הוא דייוויד מנדל, אשר מכהן כיום כמזכיר המדינה לענייני סקוטלנד.
== גבולות ==

== שיוך מפלגתי ==
לאחר הקמת המחוז בשנת 2005, נערכו סקרים במחוז שהראו כי מפלגת הלייבור תנצח ברוב של 12%. עם זאת, המנצח בבחירות היה דווקא דייוויד מנדל, נציג המפלגה השמרנית. בשנת 2010 הפך המחוז למחוז הבחירה היחיד בגבולות סקוטלנד שנשלט בידי המפלגה השמרנית.

== חברי פרלמנט מטעם המחוז ==
{| class="wikitable"
|-
! שנת בחירות !! שם !! מפלגה !! הערות
|-
| 2005 || דייוויד מאנדל || המפלגה השמרנית || משמש החל מה-11 בינואר 2015 כמזכיר המדינה לענייני סקוטלנד
|}

== מערכות בחירות ==
=== 2015 ===
{| class="wikitable"
|-
! מפלגה !! שם המועמד !! קולות !! אחוזים
|-
| המפלגה השמרנית || דייוויד מאנדל || 20,759 || 39.8
|-
| המפלגה הלאומית הסקוטית || אמה הרפר || 19,961 || 38.3
|-
| מפלגת הלייבור || ארצ'י דריבור || 7,711 || 14.8
|-
| UKIP || קווין ניוטון || 1,472 || 10.8
|-
| המפלגה הליברל-דמוקרטית || אמנדה קובי || 1,392 || 2.7
|-
| הסקוטים הירוקים || ג'ודי ג'יימסון || 839 || 1.6
|}

=== 2010 ===
{| class="wikitable"
|-
! מפלגה !! שם המועמד !! קולות !! אחוזים
|-
| המפלגה השמרנית || דייוויד מאנדל || 17,457 || 38
|-
| מפלגת הלייבור || קלאודיה בימיש || 13,263 || 28.9
|-
| המפלגה הליברל-דמוקרטית || קטרינה בתיה || 9,080 || 19.8
|-
| המפלגה הלאומית הסקוטית || אלין אור || 4,945 || 10.8
|-
| UKIP || דאגלס ווטרס || 637 || 1.4
|-
| הסקוטים הירוקים || אליס באלנס || 510 || 1.1
|}

=== 2005 ===
{| class="wikitable"
|-
! מפלגה !! שם המועמד !! קולות !! אחוזים
|-
| המפלגה השמרנית (בריטניה) || דייוויד מאנדל || 16,141 || 36.2
|-
| מפלגת הלייבור || סין מרשל || 14,403 || 32.3
|-
| המפלגה הליברל-דמוקרטית || פטסי קנטון || 9,046 || 20.3
|-
| המפלגה הלאומית הסקוטית || אנדרו ווד || 4,075 || 9.1
|-
| המפלגה הסוציאליסטית הסקוטית || שרה מקטוויש || 521 || 1.2
|-
| UKIP || טוני לי || 430 || 1.0
|}

קטגוריה:מחוזות בחירה לפרלמנט של הממלכה המאוחדת
אקמנה (רשות מקומית)

אַקְמֶנֶה (בליטאית: Akmenės rajono savivaldybė ; ביידיש ובעברית: אוקמיאן) היא אחת מ-60 הרשויות המקומיות של ליטא, הממוקמת בצפון המדינה, במחוז שאולאי.

רשות מקומית אקמנה משתרעת על פני 844 קמ"ר, ואוכלוסייתה מנתה בשנת 2014, 21,685 תושבים. העיר נאויואי אקמנה, שהוקמה ב-1952, היא העיר הגדולה ביותר ברשות, ומשמשת כמרכז המנהלי שלה.

==קישורים חיצוניים==

* 

* [http://regionai.stat.gov.lt/en/siauliu_apskritis/akmenes_rajono_savivaldybe.html נתונים על רשות מקומית באתר ממשלתי ליטאי] 

קטגוריה:מחוז שיאוליאי: רשויות מקומיות
הילאל מוסא

הילאל מוסא (בערבית: هلال موسى; נולד ב-31 במאי 1990) הוא כדורגלן ערבי-ישראלי המשחק בעמדת הקשר בקבוצת שבאב אל-ח'ליל.

==קריירה==
מוסא החל לשחק כדורגל במחלקת הנוער של הפועל חיפה, וכשהיה בן 18 עבר לקבוצת הנוער של מכבי נתניה. בקיץ 2009 חתם בהפועל בני טמרה מליגה א' צפון. ב-16 באוקטובר 2009 ערך את הופעת הבכורה שלו בקריירה, בתיקו 2–2 נגד מ.ס. כרמיאל/צפת, בו אף כבש את שער הבכורה שלו בקריירה. את עונתו הראשונה כשחקן בוגרים סיים עם 5 שערים ב-27 הופעות. לקראת עונת 2010/2011 עבר להפועל ראשון לציון מהליגה הלאומית, עמה עלה לליגת העל בסיום העונה. ב-20 באוגוסט 2011 ערך את הופעת הבכורה שלו בליגת העל, כשפתח בהרכב בניצחון 4–2 על בני סכנין. בקיץ חזר לליגה הלאומית כאשר חתם במכבי אום אל-פחם, ובינואר של אותה עונה עבר למכבי אחי נצרת.

בקיץ חתם בשבאב אל-ח'דר מליגת העל הפלסטינית, במדיה שיחק שנתיים. ב-19 במאי 2014 ערך את הופעת הבכורה שלו בנבחרת פלסטין, בניצחון 1–0 נגד . מוסא היה שותף לזכייה של הנבחרת בגביע האתגר של ה-AFC לראשונה בתולדותיה, שאף העניק לה עלייה לגביע אסיה בכדורגל 2015, ובסך הכל ערך שש הופעות במדי הנבחרת.

ב-17 ביולי חזר לליגת העל כאשר חתם לעונה אחת בהפועל חיפה, אך ב-8 בספטמבר שוחרר מהקבוצה לאחר ששותף רק בשלושה משחקי גביע הטוטו, וכעבור חודש חתם בבני סכנין. ב-24 באוקטובר 2015 ערך את הופעת הבכורה שלו במועדון, כשנכנס כמחליף בתיקו 0–0 מול מכבי נתניה. ב-20 בפברואר 2016 כבש מוסא את שערו הראשון במדי בני סכנין, בניצחון 2–0 על הפועל כפר סבא, ואת עונת 2015/2016 סיים עם שער אחד ב-21 הופעות ליגה. בתחיל עונת 2016/2017 קרע את הרצועה הצולבת, ולא שיחק במהלך כל העונה. במאי חזר להתאמן לראשונה אחרי תשעה חודשים. בעונת 2017/2018 שותף בשמונה משחקי ליגה.

בקיץ התאמן עם הפועל עפולה מהליגה הלאומית ואף שיחק משחק אחד בגביע הטוטו, אך בסופו של דבר החליט לחזור לליגה הפלסטינית וחתם באהלי אל-ח'ליל.

ב-15 בספטמבר , מוסא חתם בהפועל כאוכב.

בקיץ חזר לליגה הפלסטינית וחתם בשבאב אל-ח'ליל.

==תארים==
;נבחרת פלסטין
*גביע האתגר: 2014

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:כדורגלנים פלסטינים
קטגוריה:קשרי כדורגל ישראלים
קטגוריה:קשרי כדורגל פלסטינים
קטגוריה:כדורגלנים ערבים ישראלים
קטגוריה:כדורגלני הפועל ראשון לציון
קטגוריה:כדורגלני מכבי אום אל-פחם
קטגוריה:כדורגלני מכבי אחי נצרת
קטגוריה:כדורגלני הפועל חיפה
קטגוריה:כדורגלני בני סכנין
קטגוריה:כדורגלני אהלי אל-ח'ליל
קטגוריה:כדורגלני שבאב אל-ח'ליל
קטגוריה:כדורגלני נבחרת פלסטין
כפר מנדא: אישים
קטגוריה:כפר מנדא: כדורגלנים
קטגוריה:ישראלים שנולדו ב-1990
אדנאן זאחירוביץ'

אדנאן זאחירוביץ (בבוסנית: Adnan Zahirović; נולד ב-23 במרץ 1990) הוא כדורגלן בוסני המשחק בעמדת הקשר.

==קריירה==
זאחירוביץ' התחיל את הקריירה שלו במחלקת הנוער של צ'ליק זניצה. ב-2 באוגוסט 2008 הוא ערך את הופעת הבכורה שלו בקבוצה הבוגרת בניצחון 1-3 נגד אף קיי סראייבו. 

ב-10 בדצמבר 2010 ערך את הופעת הבכורה שלו בנבחרת בוסניה והרצגובינה בתיקו 2-2 נגד .

בינואר הצטרף לספרטק נלצ'יק הרוסית ל-3 וחצי שנים. ב-2 במרץ 2011 ערך את הופעת הבכורה שלו בליגה בניצחון 0-1 נגד קריליה סובייטוב סמרה. ב-3 באפריל 2011 הבקיע את שער הבכורה שלו בקריירה בתיקו 2-2 נגד זניט סנקט פטרבורג. בפברואר הושאל לחצי עונה לדינמו מינסק, וב-1 באוגוסט 2013 חתם בבוכום הגרמנית תמורת 100 אלף אירו. בבוכום לא הצליח להשתלב ובמהלך אף הצטרף לקבוצת המילואים של המועדון. 

ב-17 ביולי 2015 חתם בהפועל עכו הישראלית. ב-3 בפברואר 2016 שוחרר מהקבוצה וכעבור זמן קצר חתם בז'לייזניצ'אר סרייבו. לאחר כחצי שנה בלבד עבר לר.נ.ק. ספליט, אך לא הצליח להשתלב במועדון, ובדצמבר 2016 לאחר שרשם שתי הופעות ליגה בלבד, שוחרר מהמועדון.

==קישורים חיצוניים==

==הערות שוליים==

קטגוריה:כדורגלנים בוסנים
קטגוריה:קשרי כדורגל בוסנים
קטגוריה:באניה לוקה: כדורגלנים
קטגוריה:כדורגלני ספרטק נלצ'יק
קטגוריה:כדורגלני דינמו מינסק
קטגוריה:כדורגלני בוכום
קטגוריה:כדורגלני הפועל עכו
קטגוריה:כדורגלני ז'לייזניצ'אר סראייבו
קטגוריה:כדורגלני ספליט
קטגוריה:כדורגלני וירטון
קטגוריה:כדורגלני נבחרת בוסניה והרצגובינה
קטגוריה:כדורגלנים זרים בישראל
קטגוריה:ספורטאים זרים ברוסיה
קטגוריה:ספורטאים זרים בבלארוס
קטגוריה:ספורטאים בוסנים בגרמניה
קטגוריה:ספורטאים בוסנים בישראל
קטגוריה:ספורטאים זרים בבלגיה
קטגוריה:ספורטאים זרים בקרואטיה
קטגוריה:בוסנים שנולדו ב-1990
קלארקסוויל

קלארקסוויל (באנגלית: Clarksville) היא בירת מחוז מונטגומרי במדינת טנסי בארצות הברית. העיר שוכנת על גדות נהר קמברלנד בצפון-מרכז טנסי, בקרבת הגבול של טנסי עם קנטקי. בעיר מתגוררים 132,929 תושבים (נכון ל-2010), והיא העיר החמישית מבחינת גודל אוכלוסייתה בטנסי, אחרי צ'טנוגה, נוקסוויל, נאשוויל וממפיס. במטרופולין של העיר מתגוררים 273,949 תושבים (נכון ל-2010).

==היסטוריה==
עד המאה ה-19 האזור בו נמצאת העיר היום היה מיושב על ידי שבטים אינדיאנים שונים, כשהעיקרי מביניהם הוא הצ'רוקי. ב-1838 הממשל הפדרלי של ארצות הברית אילץ את האינדיאנים המקומיים לעבור לטריטוריה האינדיאנית (באוקלהומה של היום) במה שנודע כ"מסלול הדמעות" (Trail of Tears).

ההתיישבות הלא-אינדיאנית באזור החלה בשנות ה-70 של המאה ה-18. לאחר מלחמת העצמאות של ארצות הברית בערך באותו זמן, הממשל העניק אדמות באזור לחיילי הצבא הקונטיננטלי שפורק עם סיום המלחמה. אותם חיילים הגישו ב-1784 בקשה לאספת הנבחרים של קרוליינה הצפונית (שטחי טנסי היו שייכים באותו זמן לקרוליינה הצפונית) להקים עיירה בשם קלארקסוויל. אספת הנבחרים של קרוליינה הצפונית אישרה את הבקשה וייסדה באופן רשמי את העיירה ב-29 בדצמבר 1785. העיירה נקראה על שמו של ג'ורג' רוג'רס קלארק, מפקד בצבא הקונטיננטלי ואחיו של מגלה הארצות ויליאם קלארק.

קלארקסוויל גדלה בהדרגה כשהכלכלה המקומית התבססה על מסחר בטבק. ב-1855 היא קיבלה מעמד של עיר. ב-1859 נחנך קו רכבת בין ממפיס ולואיוויל בקנטקי שעבר דרך קלארקסוויל. ב-1862, במהלך מלחמת האזרחים האמריקנית, העיר נכבשה ללא קרב על ידי צבא האיחוד לאחר שחיילי צבא הקונפדרציה ששהו בקלארקסוויל נטשו אותה.

העיר התאוששה במהירות לאחר המלחמה והחלה לשגשג, עד שב-1878 פרצה שרפה גדולה שהשמידה חלקים גדולים ממרכז קלארקסוויל. הנזקים שוקמו כעבור זמן קצר.

העיר גדלה באופן משמעותי בשנות ה-20 של המאה ה-20. במלחמת העולם השנייה נבנה בקרבת העיר בסיס צבאי בשם קמפ קמפבל (כיום פורט קמפבל). בבסיס הוצבו אלפי חיילים והוא תרם רבות לכלכלת קלארקסוויל.

==חינוך==
בעיר נמצאים מספר מוסדות להשכלה גבוהה, בהם אוניברסיטת המדינה אוסטין פי.

==תחבורה==
במרחק של 11 קילומטרים צפון-מערבית למרכז העיר נמצא נמל התעופה האזורי קלארקסוויל-מחוז מונטגומרי, המשמש בעיקר לתעופה כללית. כמו כן העיר נמצאת קרוב יחסית לנמל התעופה הבינלאומי נאשוויל.

העיר נמצאת על מסלול כביש בין-מדינתי 24, המקשר בין צ'טנוגה ומדינת אילינוי.

==קישורים חיצוניים==

* 
* 

==הערות שוליים==

קטגוריה:טנסי: ערים
קטגוריה:יישובים שהוקמו ב-1785
בן שטיין

בנג'מין ג'רמי "בן" שטיין (באנגלית: Benjamin Jeremy "Ben" Stein; נולד ב-25 בנובמבר 1944) הוא תסריטאי, פובליציסט, עורך דין, שחקן וקומיקאי יהודי-אמריקאי.

== ביוגרפיה ==
נולד בשנת 1944 בוושינגטון למשפחה יהודית. אביו, הרברט שטיין, היה כלכלן בכיר ויועץ לנשיא ארצות הברית.

בשנת 1970 סיים לימודי משפטים באוניברסיטת ייל, והחל את דרכו במתן סיוע משפטי לדלי אמצעים, ולאחר מכן בהוראת משפטים באוניברסיטאות שונות בארצות הברית.

בשנות השבעים החל לכתוב מאמרי דעה בעיתונות האמריקאית בנושאים כלכליים ופוליטיים.

שימש ככותב נאומים לנשיאי ארצות הברית ריצ'רד ניקסון וג'רלד פורד, ובשנת 1976 מגזין טיים הציע לזהותו עם "גרון עמוק".

בשנות השמונים נעשה יועץ בהוליווד, ובשנת 1986 הופיע כשחקן בסרט "שמתי ברז למורה". בהמשך, שיחק בסרט "המסכה" ובסדרה "שנות הקסם", גילם את דמותו שלו בסרט דייב משנת 1993, וגילם רב בסרט "נישואין נוסח מיאמי" בכיכובה של שרה ג'סיקה פרקר. 

בתחילת שנות התשעים הופיע במספר פרסומות טלוויזיה, וקיבל תפקידי אורח בסדרות טלוויזיה רבות, ובהן מקגייוור, צער גידול בנות, נשואים פלוס וסיינפלד. כמו כן, דיבב דמויות במספר סרטים מצוירים, וכתב תסריטים למספר סדרות טלוויזיה, כגון "Amerika". ב-1991 שיחק בסרט "בועות של אהבה".

בשנת 1997 הנחה יחד עם ג'ימי קימל שעשועון טלוויזיוני של ערוץ קומדי סנטרל בשם "Win Ben Stein's Money" - תוכנית אשר זכתה בחמישה פרסי אמי עד ירידתה משידור בשנת 2003. כמו כן, הנחה בערוץ זה את תוכנית הראיונות "Turn Ben Stein On".

משמש כיום כפרשן כלכלי אורח בערוץ CNBC ובאתר יאהו.

==קישורים חיצוניים==

* 

* [http://www.ora.tv/politicking/-0_a2cyueh9 Ben Stein on "Politicking with Larry King" ]

קטגוריה:ערכים שבהם תבנית בריטניקה אינה מתאימה
קטגוריה:וושינגטון די. סי.: אישים
קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:תסריטאי טלוויזיה יהודים אמריקאים
קטגוריה:זוכי אמי - אישים: מנחה שעשועון
קטגוריה:בוגרי בית הספר למשפטים באוניברסיטת ייל
קטגוריה:עורכי דין יהודים אמריקאים
קטגוריה:פובליציסטים יהודים אמריקאים
קטגוריה:אמריקאים שנולדו ב-1944
תומאס גיבסון

תומאס אליס גיבסון (באנגלית: Thomas Ellis Gibson; נולד ב-3 ביולי 1962) הוא שחקן אמריקאי, המוכר בשל תפקידיו כדניאל ניילנד בסדרה "שיקגו הופ", גרג מונטגומרי בסדרה "דארמה וגרג" וארון הוצ'נר בסדרה "מחשבות פליליות".

==ביוגרפיה==
גיבסון נולד בצ'ארלסטון שבקרוליינה הדרומית. אביו היה עורך דין, וכיהן כחבר בסנאט של קרוליינה הדרומית מטעם המפלגה הדמוקרטית. אמו הייתה עובדת סוציאלית. הוא החל לשחק בגיל 9, בתיאטרון ילדים מקומי, ובהמשך בתיאטרון לבני נוער.

ב-1979 החל ללמוד במכללת צ'ארלסטון, וב-1981 התקבל לבית הספר לאמנויות הבמה ג'וליארד בניו יורק, בו למד עד 1985. במהלך שנות ה-80 השתתף במספר מחזות בברודוויי.

== קריירה ==
הופעתו הטלוויזיונית הראשונה הייתה באחד מפרקי סדרת הדרמה המשפטית "Leg Work" של רשת CBS, בשנת 1987.

בין 1988 ל-1990 השתתף באופרת הסבון "כשהעולם מסתובב" של רשת CBS, וב-1990 השתתף באופרת הסבון "עולם אחר" של רשת NBC.

ב-1992 רשם גיבסון את הופעתו הקולנועית הראשונה, בתפקיד בסרט "הרחק מכאן", בכיכובם של טום קרוז וניקול קידמן.

ב-1993 גילם את התפקיד הראשי בסרט "אהבה ושרידי אנוש" בבימויו של הבמאי הקנדי דני ארקאן. בשנה זו גם שיחק במיני-סדרת הטלוויזיה "סיפורי סן פרנסיסקו", שעלתה בערוץ 4 הבריטי ומבוססת על סדרת הספרים מאת ארמיסטד מופין.

ב-1994 החל לגלם את דמותו של ד"ר דניאל ניילנד בסדרה "שיקגו הופ" של רשת CBS. הוא גילם את התפקיד עד 1998, ובשנים 1995, 1996 ו-1997 היה מועמד עם צוות הסדרה לפרס גילדת שחקני המסך בקטגוריית אנסמבל השחקנים הטוב ביותר בסדרת דרמה.

בשנת 1997, בנוסף שיחק בסרט הטלוויזיה "הילד של השטן", סרט אימה לצד מאיה רודולף. 

גיבסון החל ב-1997 לגלם את דמותו של גרג מונטגומרי בסדרה הקומית דארמה וגרג של רשת ABC, עד ירידתה מהמרקעים ב-2003. על תפקידו בסדרה היה מועמד בשנים 1999 ו-2000 לפרס גלובוס הזהב בקטגוריית השחקן הטוב ביותר בסדרה קומית. בשנת 2001 גם ביים כמה מפרקי הסדרה.

ב-2005 החל לגלם את דמותו של החוקר ארון הוצ'נר בסדרת הדרמה "מחשבות פליליות של רשת CBS. גיבסון הוא אחד משלושה שחקנים ששיחקו בסדרה בתפקידים ראשיים ב-11 מעונותיה, לצדם של שמאר מור ומתיו גריי גובלר. גם בסדרה זו גם ביים גיבסון כמה מהפרקים בעונות השמינית, התשיעית והעשירית.ב-2016 זמן קצר לאחר תחילת צילומי העונה ה-12 של הסדרה פוטר ממנה, לאחר שבעט במפיק במהלך הצילומים.

במקביל לעבודתו הטלוויזיונית המשיך להשתתף גם בסרטי קולנוע. בין היתר, גילם תפקיד ראשי ב-Psycho Beach Party (2000), ותפקידי משנה ב"עיניים עצומות לרווחה" (1999), "הפלינטסטונס: ויוה רוק וגאס" (2000), "הרס הזוהר" (2000), "Jack the Dog" (2001), "Manhood" (2003), "Come Away Home" (2005), "Berkeley" (2005), "I'll Believe You" (2006), "זה עתה נקברו" (2008), וכן דיבב את דמותו של נבל העל "דת'סטרוק" בסרט "Son of Batman" (2014).

== חייו האישיים ==
גיבסון חי עם בת זוגו ושלושת ילדיהם בסן אנטוניו.

==קישורים חיצוניים==

* 

* [http://www.tvguide.com/celebrities/thomas-gibson/176721 תומאס גיבסון] באתר TV Guide

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:במאי טלוויזיה אמריקאים
קטגוריה:בוגרי בית הספר ג'וליארד
קטגוריה:אמריקאים שנולדו ב-1962
קלם (רשות מקומית)

קלם (בליטאית: Kelmės rajono savivaldybė, קלמה ) היא אחת מ-60 הרשויות המקומיות של ליטא, הממוקמת בצפון-מערב המדינה, במחוז שאולאי.

בצפון-מערב גובלת הרשות ברשות מקומית טלז שבמחוז טלז; בדרום-מערב – ברשות מקומית שיללה שבמחוז טאורגה; ובדרום – ברשות מקומית ראסייני שבמחוז קובנה.

רשות מקומית קלם משתרעת על פני 1,705 קמ"ר, ואוכלוסייתה מנתה בשנת 2014, למעלה מ-30,000 תושבים. העיירה קלם היא היישוב הגדול ביותר ברשות, ומשמשת כמרכז המנהלי שלה.

==קישורים חיצוניים==

* 

* [http://regionai.stat.gov.lt/en/siauliu_apskritis/kelmes_rajono_savivaldybe.html נתונים על רשות מקומית קלם באתר ממשלתי ליטאי] 

קטגוריה:מחוז שיאוליאי: רשויות מקומיות
אולבי

אולבי (בשוודית: Ullevi), מכונה לעיתים אולבי החדש, הוא אצטדיון רב-תכליתי בעיר גטבורג שבדרום שוודיה. אצטדיון אולבי הוא אחד מבין האצטדיונים הגדולים ביותר במדינות הנורדיות. הוא מסוגל להכיל כ-43,000 צופים במשחקי כדורגל והוקי קרח, ו-75,000 בהופעות וקונצרטים.

האצטדיון נבנה במטרה לקחת חלק באירוח משחקי מונדיאל 1958. בהמשך אירח האצטדיון גם את אליפות העולם באתלטיקה (בשנת 1995), אליפות אירופה באתלטיקה (בשנת 2006), גמר גביע אירופה למחזיקות גביע (בשנים 1983 ו-1990), יורו 1992 בו אף אירח את משחק הגמר, משחק גמר גביע אופ"א 2004, משחק הגמר של אליפות אירופה לנשים (בשנת 1984) וכן מספר משחקים של ה"גביע גוטיה" ומספר משחקי בית בינלאומיים של קבוצת הכדורגל גטבורג.האצטדיון היה מקום בו נערכו משקחי "סופרגיים".

באצטדיון מתקיימות גם תחרויות בענפי ספורט נוספים, בהם הוקי קרח, אגרוף ואתלטיקה וכן נערכים שם קונצרטים.

== גלריה ==
<gallery>
קובץ:Ullevi stadium in gothenburg 20060510.jpg|חזית האצטדיון
קובץ:2006 European Championships in Athletics - Ullevi august 11th.jpg|האצטדיון בזמן אליפות אירופה באתלטיקה 2006 
</gallery>

==קישורים חיצוניים==

*[http://www.ullevi.se/arenafakta/ULL.asp אתר האצטדיון] 

קטגוריה:אצטדיוני כדורגל בשוודיה
קטגוריה:אצטדיונים ומתקני ספורט אולימפיים
קטגוריה:גטבורג: מבנים
קטגוריה:גטבורג: ספורט
קטגוריה:שוודיה: אצטדיונים ומתקני ספורט